Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ όσον αφορά τις εξαγωγές ορισμένων προϊόντων χάλυβα ΕΚΑΧ από τη Βουλγαρία στην Κοινότητα για την περίοδο από την 1η Ιανουαρίου έως τις 31 Δεκεμβρίου 2000 (παράταση του συστήματος διπλού ελέγχου)

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Στόχος του συστήματος διπλού ελέγχου είναι να βελτιωθεί η διαφάνεια και να αποφευχθούν πιθανές εκτροπές του εμπορίου. Στηρίζεται σε μία διάταξη της Ευρωπαϊκής Συμφωνίας ΕΚ-Βουλγαρίας [1] η οποία επιτρέπει στα μέρη να εισάγουν διοικητική διαδικασία που έχει ως στόχο την ταχεία παροχή πληροφοριών σχετικά με την τάση των εμπορικών ροών. Τα συμβαλλόμενα μέρη συμφώνησαν το 1998 να καθιερώσουν τέτοιο σύστημα για ορισμένα προϊόντα χάλυβα που καλύπτονται από τη συνθήκη ΕΚΑΧ με την απόφαση αριθ. 3/97 του συμβουλίου σύνδεσης [2]. Με την απόφαση αριθ. 3/99 του συμβουλίου σύνδεσης [3] η ισχύς του εν λόγω συστήματος παρατάθηκε για το χρονικό διάστημα από 1ης Ιανουαρίου έως 31 Δεκεμβρίου 1999. Με τον κανονισμό (ΕΚ) αριθ. 86/98 του Συμβουλίου [4] θεσπίστηκε η αντίστοιχη κοινοτική νομοθεσία εφαρμογής.

[1] ΕΕ L 358, 31.12.94, σελ. 3.

[2] ΕΕ L 13, 19.1.98, σελ. 85.

[3] ΕΕ L 123, 13.5.99, σελ. 56.

[4] ΕΕ L 123, 13.5.99, σελ. 18.

Στη συνεδρίασή της, στις 2 Δεκεμβρίου 1999, η ομάδα επαφών συμφώνησε να προτείνει στο Συμβούλιο Σύνδεσης την παράταση του συστήματος διπλού ελέγχου για την περίοδο από την 1η Ιανουαρίου μέχρι τις 31 Δεκεμβρίου 2000.

Επομένως, η συνημμένη πρόταση αποσκοπεί στην παράταση ισχύος του κανονισμού (ΕΚ) αριθ. 86/98 του Συμβουλίου για το χρονικό διάστημα από 1ης Ιανουαρίου έως 31 Δεκεμβρίου 2000.

2000/0041 (ACC)

Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ όσον αφορά τις εξαγωγές ορισμένων προϊόντων χάλυβα ΕΚΑΧ από τη Βουλγαρία στην Κοινότητα για την περίοδο από την 1η Ιανουαρίου έως τις 31 Δεκεμβρίου 2000 (παράταση του συστήματος διπλού ελέγχου)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133,

την πρόταση της Επιτροπής,

Εκτιμώντας τα εξής:

(1) Την 1η Φεβρουαρίου 1995 [5] τέθηκε σε ισχύ ευρωπαϊκή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους αφενός και της Βουλγαρίας αφετέρου.

[5] ΕΕ L 358, 31.12.94, σελ. 3.

(2) Με την απόφαση αριθ. .../2000 [6] του συμβουλίου σύνδεσης, τα μέρη αποφάσισαν να παρατείνουν τη διάρκεια ισχύος του συστήματος διπλού ελέγχου που θεσπίστηκε με την απόφαση αριθ. 3/97 [7] για το χρονικό διάστημα από 1ης Ιανουαρίου έως 31 Δεκεμβρίου 2000.

[6] Βλ. σελ. .... αυτής της Επίσημης Εφημερίδας.

[7] ΕΕ L 13, 19.1.98, σελ. 85.

(3) Κατά συνέπεια, είναι απαραίτητο να παραταθεί η ισχύς της κοινοτικής νομοθεσίας εφαρμογής, που θεσπίστηκε με τον κανονισμό (ΕΚ) αριθ. 86/98 του Συμβουλίου [8],

[8] ΕΕ L 13, 19.1.98, σελ. 1.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 86/98 του Συμβουλίου παραμένει σε ισχύ κατά το χρονικό διάστημα από 1ης Ιανουαρίου έως 31 Δεκεμβρίου 2000, σύμφωνα με τις διατάξεις της απόφασης αριθ. ..../2000 του συμβουλίου σύνδεσης μεταξύ των Ευρωπαϊκών Κοινοτήτων και των κρατών μελών τους αφενός και της Βουλγαρίας αφετέρου. Στο προοίμιο και στο άρθρο 1 παράγραφοι 1 και 4 του κανονισμού, κάθε αναφορά στο χρονικό διάστημα από 1ης Ιανουαρίου έως 31ης Δεκεμβρίου 1999 αντικαθίσταται από αντίστοιχη αναφορά στο χρονικό διάστημα από 1ης Ιανουαρίου έως 31ης Δεκεμβρίου 2000.

Άρθρο 2

Ο παρών κανονισμός τίθεται σε ισχύ την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από 1ης Ιανουαρίου 2000.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες

Για το Συμβούλιο

Ο Πρόεδρος